Source: https://attikosparatiritis.wordpress.com/2014/01/31/%CF%80%CF%81%CF%8C%CE%B3%CF%81%CE%B1%CE%BC%CE%BC%CE%B1-%CE%B3%CE%B9%CE%B1-%CE%B1%CE%BD%CE%AD%CF%81%CE%B3%CE%BF%CF%85%CF%82-%CE%B7%CE%BB%CE%B9%CE%BA%CE%AF%CE%B1%CF%82-%CE%B1%CF%80%CF%8C-30-%CE%AD%CF%89/
Timestamp: 2018-01-22 04:01:06+00:00
Document Index: 10654244

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Πρόγραμμα για ανέργους ηλικίας από 30 έως 66 ετών | ΑΤΤΙΚΟΣ ΠΑΡΑΤΗΡΗΤΗΣ
« Κοπή της Πρωτοχρονιάτικης πίτας της Δημοτικής Οργάνωσης της Νέας Δημοκρατίας Δήμου Σαρωνικού
Ναυάγιο ORIA: Μια από τις μεγαλύτερες τραγωδίες στην παγκόσμια ιστορία »
Πρόγραμμα για ανέργους ηλικίας από 30 έως 66 ετών
Ο ΟΑΕΔ θα ανακοινώσει εντός των ημερών το πρόγραμμα για ανέργους ηλικίας από 30 έως 66 ετών όπου θα αφορά εργασία για 12 μήνες σε Ιδιωτικές Επιχειρήσεις με μισθό 450 ευρώ σύμφωνα με δηλώσεις του διοικητή του κ. Αμπατζόγλου.
Ο ΟΑΕΔ με το νέο πρόγραμμα για ανέργους από 30 εως 66 ετών θα διευρύνει τα ηλικιακά όρια στο εν λόγω πρόγραμμα διότι όλα τα προηγούμενα προγράμματα για ανέργους αφορούσαν ηλικίες έως 35 ετών ενώ το πρόγραμμα θα έχει διάρκεια 12 μήνες. Συγκεκριμένα το πρόγραμμα του ΟΑΕΔ προβλέπει προσλήψεις 10.000 ανέργων ηλικίας από 30 έως 66 ετών, σε ιδιωτικές επιχειρήσεις, με επιδότηση 450 ευρώ το μήνα και για 12 μήνες ενώ ο συνολικός προϋπολογισμός του προγράμματος του ΟΑΕΔ ανέρχεται σε 54 εκατ. ευρώ.
Ο μισθός των ανέργων, που θα είναι επιτυχόντες του προγράμματος του ΟΑΕΔ , θα είναι περίπου 450 ευρώ και οι αιτήσεις θα αρχίσουν να υποβάλλονται προς το τέλος του Ιανουαρίου 2014. Σε λίγες ημέρες θα εκδοθεί η Κοινή Υπουργική Απόφαση των Υπουργών Εργασίας Κοινωνικής Ασφάλισης & Πρόνοιας, Οικονομικών και Ανάπτυξης & Ανταγωνιστικότητας που θα καθορίζει όλα τα κριτήρια του προγράμματος.
Το Νέο Πρόγραμμα του ΟΑΕΔ για ηλικίες 30 έως 66 ετών προβλέπει ότι οι επιχειρήσεις θα μπορούν να υποβάλλουν αίτηση χωρίς να δεσμεύονται ότι, θα πρέπει να επιλέξουν τον άνεργο, που θα τους υποδείξει ο ΟΑΕΔ Οι άνεργοι θα πρέπει να είναι εγγεγραμμένοι στον ΟΑΕΔ με κάρτα ανεργίας σε ισχύ, να έχουν συμπληρώσει το ατομικό δελτίο στα ΚΠΑ του Οργανισμού για τα προσόντα τους και τις δεξιότητες τους, και να μην έχουν απασχοληθεί το τελευταίο έτος στην ίδια επιχείρηση, με επιδότηση, που μπορεί να τους ξαναπροσλάβει, έστω και με αλλαγή νομικής μορφής. Η επιχείρηση θα επιδοτείται με 18 ευρώ, ημερησίως, και για διάστημα 25 ημερών, κάθε μήνα, δηλαδή, με 450 ευρώ για κάθε άνεργο που θα προσλάβει. Επισημαίνεται ότι, η επιδότηση καλύπτει μέρος του μισθολογικού κόστους και δεν είναι η τελική αμοιβή για τον εργαζόμενο. Αντίθετα, η τελική αμοιβή διαμορφώνεται, με βάση τα όσα προβλέπει η Εργασιακή και Ασφαλιστική Νομοθεσία.
Προϋποθέσεις: Οι επιχειρήσεις – εργοδότες δεν θα πρέπει να έχουν μειώσει το προσωπικό τους τρεις μήνες πριν από την ημερομηνία υποβολής της αίτησης. Στο Πρόγραμμα δεν μπορούν να ενταχθούν επιχειρήσεις, που κατά τη διάρκεια του τριμήνου πριν από την επιβολή της αίτησης, έχουν προχωρήσει σε αλλαγή του εργασιακού καθεστώτος για το προσωπικό που απασχολούν, με μετατροπή σύμβασης από πλήρη σε μερική ή εκ περιτροπής απασχόληση. Αν μία επιχείρηση προσλάβει άνεργο και μειώσει το προσωπικό της θα πρέπει να το αντικαταστήσει μέσα σε 30 ημέρες, διαφορετικά θα χάσει το τμήμα της επιδότησης, που αντιστοιχεί στις θέσεις εργασίας που μείωσε.
Ποιές επιχειρήσεις δεν εντάσσονται στο Πρόγραμμα – Δημόσιες επιχειρήσεις. – Νυχτερινά κέντρα. – Επιχειρήσεις παροχής υπηρεσιών Καθαριότητας και Φύλαξης (Security). – Επιχειρήσεις προώθησης προϊόντων (Telemarketing). – Εποχικές επιχειρήσεις για το εποχικό προσωπικό τους. – Επιχειρήσεις για τα Υποκαταστήματα ή τα Γραφεία τους στο Εξωτερικό. – Εξωχώριες εταιρίες (Off – shore). – ΚΤΕΛ. – Σύλλογοι και Σωματεία, που δεν ασκούν οικονομική δραστηριότητα. – Επιχειρήσεις, που δεν διαθέτουν αυτοτελή επαγγελματική έδρα ή όταν η έδρα είναι η οικία του εργοδότη (λογιστές, ασφαλιστές, πολιτικοί μηχανικοί κ.τ.λ.) εκτός από τις επιχειρήσεις, που απασχολούν προσωπικό εκτός της έδρας τους. – Επιχειρήσεις, που δραστηριοποιούνται στον Τομέα της Αλιείας και της παραγωγής γεωργικών προϊόντων, καθώς και επιχειρήσεις, που ασχολούνται με τη μεταπώληση προϊόντων σε εμπόρους. – Επιχειρήσεις, που εκκρεμεί σε βάρος τους ανάκτηση ποσών από Κρατικές ενισχύσεις. – Επιχειρήσεις, που δημιουργήθηκαν από μεταβίβαση ή αλλαγή νομικής μορφής ή διάλυση και επαναλειτουργία, υπό τον όρο ότι, θα προσλάβουν το ίδιο προσωπικό που είχαν πριν από τη μεταβίβαση ή την αλλαγή της νομικής μορφής τους. – Επιχειρήσεις, που χαρακτηρίζονται «προβληματικές». Τέλος, δεν είναι δυνατή η πρόσληψη ανέργων σε επιχείρηση, που είχε απασχοληθεί τον προηγούμενο χρόνο, ακόμη και αν η επιχείρηση έχει αλλάξει νομική μορφή όταν υποβάλλει το αίτημα. Επίσης, δεν είναι δυνατή η πρόσληψη με επιδότηση για άτομα, που θα απασχοληθούν σε νυχτερινές βάρδιες (22.00 – 06.00).
This entry was posted on 31/01/2014 at 09:51 and is filed under Διάφορα.	You can follow any responses to this entry through the RSS 2.0 feed. You can skip to the end and leave a response. Pinging is currently not allowed.